Önéletrajzok kezelésére vonatkozó adatkezelési tájékoztató

A Szalézi Intézmény Fenntartó (székhely: 1032 Budapest, Bécsi út 173.; e-mail cím: info@szaleziiskolak.hu; telefonszám: 453-22-77) **2018. május 25. napjától kezdődően** a jelen adatkezelési tájékoztatóban foglalt rendelkezések szerint kezeli az Ön önéletrajzát.

1. Az adatkezelő és az adatkezelésre jogosult személyek, adatvédelmi tisztviselő

Az önéletrajza elküldése során megadott személyes adatai kezelésére a Szalézi Intézmény Fenntartó jogosult.

1. Az adatkezelés célja és jogalapja

A Szalézi Intézmény Fenntartó az önéletrajza megküldése során megadott személyes adatokat új munkavállaló kiválasztása céljából kezeli.

Az adatkezelés jogalapja az Ön hozzájárulása, amelyet Ön az önéletrajza elektronikus vagy postai úton történő megküldésével vagy személyes átadásával ad meg. Az önéletrajzában szereplő személyes adatok megadása nem alapul jogszabályon, azonban előfeltétele a szerződés megkötésének, mivel a Szalézi Intézmény Fenntartó az önéletrajza alapján tud előzetes döntést hozni a tekintetben, hogy fel kívánja-e venni a kapcsolatot Önnel az interjúztatás megkezdése érdekében.

Az adatkezelésre vonatkozó tájékoztató a Szalézi Intézmény Fenntartó honlapján az Adatkezelés pont alatt érhető el.

Az önéletrajza személyes átadása esetén a Szalézi Intézmény Fenntartó kérése esetén papíralapon rendelkezésére bocsátja az önéletrajza kezelésére vonatkozó adatkezelési tájékoztatót.

1. Személyes adatok címzettjei

Az önéletrajzok kezelése során megadott személyes adatokat a Szalézi Intézmény Fenntartó további személy részére nem adja át vagy továbbítja.

1. Az adatkezelés időtartama

A Szalézi Intézmény Fenntartó az Ön által az önéletrajza megküldésével megadott személyes adatokat önéletrajza megküldésétől kezdődően legfeljebb 6 (hat) hónapig kezeli. Az önéletrajzát ezt követően az informatikai rendszerből törli, illetve a papíralapon kezelt önéltrajzát iratmegsemmisítővel megsemmisíti.

A Szalézi Intézmény Fenntartó az Ön által megküldött önéletrajzot, illetve az abban szereplő személyes adatokat erre irányuló kérése esetén 3 munkanapon belül törli, illetve megsemmisíti. Az önéletrajzban szereplő személyes adatok törlésére vonatkozó kérelmet elektronikus úton az info@szaleziiskolak.hu e-mail címre küldött e-mailben vagy postai úton a Szalézi Intézmény Fenntartó címére küldött levélben kérheti.

1. Az adatkezelési tájékoztató módosítása
   1. A Szalézi Intézmény Fenntartó a jelen adatkezelési tájékoztatót bármikor módosíthatja. A módosított adatkezelési tájékoztatót a tájékoztatóban megadott naptól kell alkalmazni.
   2. A Szalézi Intézmény Fenntartó az adatkezelési tájékoztató módosításáról az önéletrajzában szereplő e-mail címén értesíti.
2. Az Ön adatkezeléssel kapcsolatos jogai
   1. Hozzáféréshez való jog

Kérhet visszajelzést a Szalézi Intézmény Fenntartótól arra vonatkozóan, hogy a Szalézi Intézmény Fenntartó kezeli-e a személyes adatait.

Ha a Szalézi Intézmény Fenntartó kezeli a személyes adatait, akkor a következő információkhoz jogosult hozzáférni: az adatkezelés céljai, az érintett személyes adatok kategóriái, a kezelt személyes adatok címzettjei vagy jövőbeli címzettjei, a személyes adatok tárolásának tervezett időtartama vagy az időtartam meghatározásának szempontjai, a személyes adatok helyesbítéséhez, törléséhez vagy kezelésének korlátozásához való joga, valamint a személyes adatok kezelése elleni tiltakozáshoz való joga, panasz benyújtásának joga, a személyes adatok forrására vonatkozó információ, (ha a személyes adatokat nem közvetlenül Öntől gyűjtötték).

A Szalézi Intézmény Fenntartó a kezelt személyes adatai másolatát az Ön rendelkezésére bocsátja, amennyiben kérése a másolat kiadására is irányul.

* 1. Helyesbítéshez való jog

Kérheti a Szalézi Intézmény Fenntartótól, hogy indokolatlan késedelem nélkül helyesbítse a pontatlan személyes adatait vagy egészítse ki a hiányos személyes adatait.

* 1. Törléshez való jog

A Szalézi Intézmény Fenntartó, kérésére, indokolatlan késedelem nélkül törli a személyes adatait. A Szalézi Intézmény Fenntartó azonban a személyes adatait nem törli, ha az adatkezelés a véleménynyilvánítás szabadságához és a tájékozódáshoz való jog gyakorlása céljából, a személyes adatok kezelését előíró, a Szalézi Intézmény Fenntartóra alkalmazandó jogi kötelezettség teljesítése, illetve közérdekből vagy a Szalézi Intézmény Fenntartóra ruházott közhatalmi jogosítvány gyakorlása keretében végzett feladat végrehajtása céljából, a népegészségügy területét érintő közérdek alapján, közérdekű archiválás céljából, tudományos és történelmi kutatási célból vagy statisztikai célból (amennyiben a törléshez való jog valószínűsíthetően lehetetlenné tenné vagy komolyan veszélyeztetné ezt az adatkezelést), illetőleg jogi igények előterjesztéséhez, érvényesítéséhez, illetve védelméhez szükséges.

A Szalézi Intézmény Fenntartó, erre irányuló kérése hiányában is, indokolatlan késedelem nélkül törli a személyes adatait, ha a Szalézi Intézmény Fenntartónak nincs szüksége a személyes adatokra abból a célból, amely célból gyűjtötte vagy kezelte, a hozzájárulását visszavonta és az adatkezelésnek nincs más jogalapja, a személyes adatait jogellenesen kezelték, a Szalézi Intézmény Fenntartó jogi kötelezettsége teljesítéséhez köteles a személyes adatokat törölni.

* 1. Adatkezelés korlátozásához való jog

A személyes adatai kezelésének korlátozását kérheti, ha vitatja a személyes adatok pontosságát, az adatkezelés jogellenes és Ön a személyes adatok törlését ellenzi, a Szalézi Intézmény Fenntartónak a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli vagy tiltakozik az adatkezelés ellen a saját helyzetével kapcsolatos okból.

Az adatkezelés korlátozása esetén a Szalézi Intézmény Fenntartó a személyes adatok tárolása kivételével csak az Ön hozzájárulásával vagy jogi igények előterjesztéséhez, érvényesítéséhez vagy védelméhez vagy más személy jogainak védelme érdekében vagy az Európai Unió, illetve valamely tagállam fontos közérdekéből kezelheti.

A Szalézi Intézmény Fenntartó az adatkezelés korlátozásáról tájékoztatja Önt a korlátozást követően, illetve annak feloldásáról tájékoztatja Önt a feloldást megelőzően.

* 1. Adathordozhatósághoz való jog

Kérheti, hogy a Szalézi Intézmény Fenntartó a rendelkezésére bocsátott személyes adatokat tagolt, széles körben használt, géppel olvasható formában átadja, ha a személyes adatok kezelése hozzájáruláson vagy szerződés teljesítésén alapul és az adatkezelés automatizált módon történik.

1. Jogsértés kezelése

Személyes adatokkal kapcsolatos jogai megsértése esetén a következő lépéseket teheti:

* 1. kapcsolatba léphet a Szalézi Intézmény Fenntartóval a következő e-mail címen: info@szaleziiskolak.hu;
  2. a Nemzeti Adatvédelmi és Információszabadság Hatósághoz fordulhat a következő elérhetőségek egyikén: a 1530 Budapest, Pf.: 5. levelezési címen, személyesen a 1125 Budapest, Szilágyi Erzsébet fasor 22/c. címen, a +36 (1) 391-1400 telefonszámon, a +36 (1) 391-1410 faxszámon vagy az ugyfelszolgalat@naih.hu e-mail címen;
  3. bírósághoz fordulhat.